钦定古今图书集成/明伦汇编/氏族典/第405卷 > 《廖用贤尚友录》 > 吕琦
## 钦定古今图书集成/明伦汇编/氏族典/第405卷 > 《廖用贤尚友录》 > 吕琦

按《五代史吕琦传》：琦字辉山，幽州安次人也。父兖，为
横海军节度判官，节度使刘守文与其弟守光以兵
相攻，兖见杀，琦丧其家，游学汾、晋之间。唐庄宗镇太
原，以为代州军事推官。明宗时，为驾部员外郎，岁馀，
迁礼部郎中。废帝入立，拜端明殿学士。是时，晋高祖
镇河东，有贰志，废帝患之。琦言“太原之患，必引契丹
为助，不如先与契丹通和。”学士薛文遇以为非，议遂
寝。后晋高祖果引契丹为助，遂以亡唐。琦事晋为秘
书监，累迁兵部侍郎，天福八年卒。子馀庆、端。